CELEX: 32014D0510
Language: lt
Date: 1406592000000
Title: 2014/510/ES: 2014 m. liepos 29 d. Komisijos įgyvendinimo sprendimas, kuriuo iš dalies keičiamos Įgyvendinimo sprendimo 2014/88/ES, kuriuo laikinai sustabdomas maisto produktų, kurie pagaminti iš betelinio pipiro lapų arba kurių sudėtyje yra šių lapų, importas iš Bangladešo, nuostatos dėl jo taikymo laikotarpio (pranešta dokumentu Nr. C(2014) 5327)  Tekstas svarbus EEE

31.7.2014   
            
            
               LT
            
            
               Europos Sąjungos oficialusis leidinys
            
            
               L 228/33
            
         KOMISIJOS ĮGYVENDINIMO SPRENDIMAS
   2014 m. liepos 29 d.
   kuriuo iš dalies keičiamos Įgyvendinimo sprendimo 2014/88/ES, kuriuo laikinai sustabdomas maisto produktų, kurie pagaminti iš betelinio pipiro lapų arba kurių sudėtyje yra šių lapų, importas iš Bangladešo, nuostatos dėl jo taikymo laikotarpio
   
      
         (pranešta dokumentu Nr. C(2014) 5327)
      
   
   (Tekstas svarbus EEE)
   
      (2014/510/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 53 straipsnio 1 dalies b punkto i papunktį,
   kadangi:
   
               (1)
            
            
               Komisijos įgyvendinimo sprendimas 2014/88/ES (2) buvo priimtas po to, kai Skubių pranešimų apie nesaugų maistą ir pašarus sistemai (RASFF) perduota daug pranešimų apie tai, kad maisto produktuose, rasta įvairių salmonelių padermių, įskaitant salmonella typhimurium. Pastaroji padermė yra antras dažniausiai žmonėse aptinkamas serologinis tipas ir dažnai aptinkama iš Bangladešo kilusiuose maisto produktuose, kurie pagaminti iš betelinio pipiro lapų arba kurių sudėtyje yra šių lapų. Nuo 2011 m. Jungtinė Karalystė pranešė apie kelis užsikrėtimo salmonelioze nuo betelinio pipiro lapų protrūkius. Be to, tikėtina, kad pranešama ne apie visus Sąjungoje kilusius atvejus;
            
         
               (2)
            
            
               atitinkamai Įgyvendinimo sprendimu 2014/88/ES draudžiama iki 2014 m. liepos 31 d. importuoti į Sąjungą maisto produktus iš Bangladešo, kurie pagaminti iš betelinio pipiro lapų arba kurių sudėtyje yra šių lapų;
            
         
               (3)
            
            
               2014 m. vasario mėn. Bangladešas pateikė naujausią informaciją apie veiksmų plano, kuriuo siekiama pašalinti trūkumus, nustatytus per Europos Komisijos maisto ir veterinarijos tarnybos 2013 m. auditą, įgyvendinimą. Jis nurodė, kad veiksmų planas tebėra įgyvendinamas ir dar nėra baigtas;
            
         
               (4)
            
            
               taigi, nemažai klausimų dar reikia išspręsti. Visų pirma, dar nesukurta eksporto programa, kurią betelinio pipiro lapų eksportui pasiūlė pramonės atstovai. Toliau taikomas paties Bangladešo 2013 m. gegužės mėn. nustatytas draudimas eksportuoti betelinio pipiro lapus. Tačiau jis nėra visiškai veiksmingas ir nuo jo priėmimo RASFF sistemoje pranešta apie devynis bandymus importuoti betelinio pipiro lapus į Sąjungą. Todėl negalima daryti išvados, kad Bangladešo nustatytos garantijos yra pakankamos, kad būtų pašalinta didelė rizika žmonių sveikatai. Todėl turėtų toliau galioti Įgyvendinimo sprendimu 2014/88/ES nustatytos neatidėliotinos priemonės;
            
         
               (5)
            
            
               todėl Įgyvendinimo sprendimo 2014/88/ES taikymo laikotarpis turėtų būti pratęstas iki 2015 m. birželio 30 d.;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2014/88/ES 4 straipsnis pakeičiamas taip:
   
      „4 straipsnis
      Šis sprendimas taikomas iki 2015 m. birželio 30 d.“
   
   2 straipsnis
   Šis sprendimas skirtas valstybėms narėms.
   
      Priimta Briuselyje 2014 m. liepos 29 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 31, 2002 2 1, p. 1.
   
      (2)  2014 m. vasario 13 d. Komisijos įgyvendinimo sprendimas 2014/88/ES, kuriuo laikinai sustabdomas maisto produktų, kurie pagaminti iš betelinio pipiro lapų arba kurių sudėtyje yra šių lapų, importas iš Bangladešo (OL L 45, 2014 2 15, p. 34).